Ego Milo, comes Barri super Sequanam, notum facio me ob remedium anime mee et antecessorum meorum, dedisse in perpetuam eleemosinam Deo et ecclesie Beate Marie de Moris pasturas de Corteron, antequam dedissem domino Clarembaudo de Chapis in casamento hoc quod in eadem villa habebam. Item omnibus notum facio et testificor Ursum militem de Villa super Arciam recognovisse in presentia mea se injuste traxisse in causam fratres de Moris super pasturam de Villa super. Arciam et etiam omnino quictasse predictis fratribus si quid juris erat sibi in eadem pastura. Ratum anno Domini MºCCºIXº.